**Reguleerija koolituse õppekava**

**ÜLDSÄTTED**

* Mittetulundusühing Koolituskeskus Sky Laser (edaspidi *täienduskoolitusasutus*) on iseseisva tegutsev täienduskoolitusasutus.
* Täienduskoolitusasutuse „Reguleerijakoolituseõppekava“ on dokument, mille alusel toimub õppetöö.
* Õppekava on välja töötatud Liiklusseaduse, Täiskasvanute koolituse seaduse

ja „Reguleerija koolitamise kord, reguleerija tunnistuse vorm ja selle väljaandmise korra“ alusel.

* Õppekava annab oskuste arendamiseks suunad, tasemenõuded ja soovitused muus osas.

**REGULEERIJA ÕPPE**

* Reguleerija koolituse eesmärgiks on teadmiste andmine liikluse reguleerimist käsitlevatest õigusaktidest, reguleerija märguannetest ja varustusest, reguleerija ohutust mõjutavatest teguritest ning praktiliste oskuste andmine liikluse reguleerimiseks „Liiklusseaduse” § 8 lõikes 1 loetletud juhtudel.
* Õppuritele antakse ülevaade reguleerija saamise tingimustest ja korrast, koolituse eesmärkidest ning õppekavast, õppetöö korraldusest. Loengu toetavad erinevad videofilmid, demonstratsioonid, suunatud diskussioonid ja arutelud. Seatakse koolitusele ühised eesmärgid.
* Koolituse praktiline õpe toimub reaalsetes liiklustingimustes lektori vahetul juhendamisel ja teeomaniku loal.
* Koolituse läbinud reguleerija:  
    1) tunneb oma pädevuse piires liiklusalaseid õigusakte ja ohutusnõudeid ning oskab temale vajaliku pädevuse piires liiklust reguleerida;  
    2) oskab kasutada vajalikke liikluskorraldus- ja reguleerimisvahendeid;  
    3) tegutseb liiklusohutust tagades, riske vältides ning tervist ja keskkonda säästes
* Õpilase poolt omandatud teadmised ja oskused kontrollitakse. Eksam on kokkuvõtlik. Teoreetiliste teadmiste kontrolli küsimustiku koostab koolitaja õppekava alusel.
* Õppekeel on eesti või vene - sõltuvalt vajadusest

**KOOLITUSE LIIGID**

* Käesolevas õppekavas kasutatakse järgmist koolituse liigitust:
  + I pädevuskoolitus; II pädevuskoolitus; III pädevuskoolitus;
  + III pädevuskoolituse täienduskoolitus.
* Koolitus koosneb teoreetilisest ja praktilisest õppest ning teadmiste kontrollist. Koolituskursuse pikkus sõltub koolituse liigist.
* Õppekavas toodud õpiväljundite saavutamiseks teeb õpilane tööd vastavalt tema võimetele ja vajadustele. Osavõtt kõigist auditoorsetest-, ja praktikumitundidest on kohustuslik.

**NÕUDED KOOLITUSE OSALEJALE**

* Reguleerija koolitusele võetakse isik, kes on üldjuhul vähemalt 18-aastane.
* Reguleerija III pädevuskoolitusele võetakse isik, kelle terviseseisund vastab vähemalt „Liiklusseaduse” § 101 lõike 10 alusel B-kategooria mootorsõiduki juhile kehtestatud tervisenõuetele.
* III pädevuskoolituse täienduskoolitusele võetakse isik, kes on läbinud III või IV pädevuskoolituse mitte rohkem kui viis aastat tagasi ja vastab käesoleva paragrahvi lõikes 2 esitatud nõuetele.
* Reguleerija II pädevuskoolitusele võib võtta 16-aastase isiku, keda koolitatakse parkimise korraldajaks parklas.
* Pädevuskoolitusele või täienduskoolitusele võetud isik peab läbima „Reguleerija koolituse õppekava” alusel koostatud pädevus- või täienduskoolituse teoreetilise ja praktilise õppe ettenähtud mahus.

**KOOLITAJATE KVALIFIKATSIOON**

* Majandustegevusteade nr 247344.
* Turvateenistuja väljaõppe majandustegevusteade 258228.
* Õppeasutuse EHIS-e ID: 13960
* Põhikoolitaja 1, Sergei Jakovlev - täiskasvanute koolitaja, tase 5; turvajuht tase 5; kes on saanud liikluse reguleerimise väljaõppe SKA´s
* Põhikoolitaja 2, Lembit Nugis – täiskasvanute koolitaja; munitsipaalpolitseinik, kes on saanud liikluse reguleerimise väljaõppe
* Koolitajad omavad mootorsõiduki kehtivat juhiluba

**ÕPIKESKKOND JA ÕPPEVAHENDID**

* Mittetulundusühing Koolituskeskus Sky Laser poolt renditav õpperuum ja enda koolitusvahendid (sh sõidukid ning liikluskorraldus- ja reguleerimisvahendid).
* Õppematerjalid on eesti ja vene keeles. Õppija saab õppematerjalid, mis on koolitaja poolt koostatud, tuginedes erinevatele Eesti Vabariigi seadustele ja tõenduspõhistele allikatele.
* II ja III pädevuskoolituse ning täienduskoolituse praktilise õppe läbiviimisel juhindutakse „Teeseaduse” § 10 lõike 2 alusel kehtestatud majandus- ja kommunikatsiooniministri 16. aprilli 2003. a määrusest nr 69 „Liikluskorralduse nõuded teetöödel”.

**KOOLITUSE LÕPETAMINE**

* Reguleerija koolitus lõpeb käesolevas õppekavas toodud õpiväljundite saavutamisel. Õpiväljundite saavutamise tõendamiseks tuleb õpilasel sooritada koolituse lõpetamisel kontroll test õppetöö välisel ajal.
* Reguleerija koolitusel osaleja praktiliste oskuste hindamine toimub praktilise õppe läbiviimise käigus. Praktilise õppe sooritamine hinnangule „jah” on eelduseks teoreetiliste teadmiste kontrollile pääsemiseks.
* Teadmiste kontrolli tulemuste hindamiseks kasutatakse süsteemi „*jah*” = sooritas, „*ei*” = ei sooritanud.
* Teoreetiliste teadmiste kontroll loetakse sooritatuks, kui koolitusel osaleja vastab õigesti vähemalt 80%-le küsimustest. I ja II pädevuskoolitusel on küsimusi vähemalt 10, III pädevuskoolitusel vähemalt 15.
* Teoreetiliste teadmiste kontrolli tulemused ja komisjoni otsus protokollitakse ning protokoll allkirjastatakse kõigi komisjoni liikmete poolt.
* Koolitusel osalejal, kes ei soorita teoreetiliste teadmiste kontrolli koolituse käigus, võimaldab koolitaja teoreetiliste teadmiste kontrolli uuesti läbida kuni kahel korral kuue kuu jooksul alates koolituse lõppemisele järgnevast päevast.
* Koolituse läbimise kohta väljastatakse koolitunnistus (Lisa 1)

**I PÄDEVAKOOLITUS**

* „Liiklusseaduse” § 8 lõike 3 punktis 10 nimetatud isikutele (lasterühma saatja laste ohutuse tagamisel). Reguleerija koolitusele võetakse isik, kes on vähemalt 18-aastane. Suunatud haridusasutuste töötajatele, kes tegutsevad lasterühma saatjatena koolides ja lasteaedades. Lasterühma ohutuse tagamiseks on koolituse läbimine kasulik kõikidele lastega õppekäike korraldavatele inimestele (sh bussiekskursioonid).
* Ühe koolitusgrupi suurus on 16 õpetajat. Koolitus kestab 4 akadeemilist tundi– 2 akadeemilist tundi teooriat ja 2 akadeemilist on praktikat. Üks akadeemiline tund on 45 minutit.

|  |  |  |
| --- | --- | --- |
| **Teema** | **Teoreetilise õppe tundide arv** | **Praktilise õppe maht** |
| Reguleerija õigused, kohustused ja turvalisus  - tänaval liikleva lasterühma ja lasterühma veol laste saatja tegevust reguleerivad õigusaktid ja nende sätted  - kohustuslik ja soovituslik reguleerija varustus  - ohud liikluses, sealhulgas laste eripärast tulenevad ohud  - reguleerija turvalisus | 1 | - |
| Reguleerimine  - reguleerija märguanded  - reguleerimata ülekäigurajal/ülekäigurajata tee ületamine  - reguleeritud ülekäiguraja ületamine | 1 | 5 min/inimese kohta |
| KOKKU | 2 |  |

Koolituse läbinud reguleerija:

* Tunneb oma pädevuse piires liiklusalaseid õigusakte ja ohutusnõudeid  ning oskab temale vajaliku pädevuse piires liiklust reguleerida;
* Oskab kasutada vajalikke liikluskorraldus- ja reguleerimisvahendeid;
* Teab, kuidas lastega liikluses käituda;
* Teab, kuidas ohuolukordi märgata ja ennetada;
* Tegutseb liiklusohutust tagades, riske vältides ning tervist ja keskkonda säästes.

Reguleerija koolitus lõpeb teoreetiliste teadmiste kontrolliga. Eksami küsimuste arv: 10.  
Kursuse edukalt lõpetanule väljastame vormikohase tunnistuse. Reguleerija I pädevuskoolituse tunnistus on tähtajatu.

**II PÄDEVAKOOLITUS**

* LS § 8 lõike 3 punktides 1–7 ja 11 nimetatud isikutele: Kaitseväe ja Kaitseliidu reguleerija Kaitseväe ja Kaitseliidu sõidukite kolonni liikluses osalemise korral; päästeteenistuja päästetöödel; looduskaitsetöötaja kaitsealal „Looduskaitseseaduse” tähenduses, hoiualal, püsielupaigas või kaitstava loodusobjekti piiranguvööndis ning selleni viivatel teedel; riigimetsa majandamist korraldav isik või riigiasutuse töötaja metsateedel; raudteetöötaja raudteeülesõidukohal; parvüleveo korraldaja sadamas; parkimise korraldaja parklas; kiirabibrigaadi liige sündmuskohal kannatanute ja kiirabibrigaadi ohutuse tagamisel
* Reguleerija koolitusele võetakse isik, kes on vähemalt 18-aastane. Parklas parkimist korraldav reguleerija võib erandina olla vähemalt 16-aastane isik.

|  |  |  |
| --- | --- | --- |
| **Teema** | **Teoreetilise õppe tundide arv** | **Praktilise õppe maht** |
| Reguleerija õigused, kohustused ja turvalisus  - reguleerija tegevust reguleerivad õigusaktid ja nende sätted; reguleerija ülesanded  - kohustuslik ja soovituslik reguleerija varustus, sealhulgas raadiosaatjate kasutamine  - ohud liikluses; reguleerija turvalisus |  | - |
| Reguleerimine  - reguleerija märguanded; ettevalmistus reguleerimiseks  - reguleerimiskoha valik  - liikluse reguleerimine erinevates olukordades | 2 | 10 min/inimese kohta |
| KOKKU | 4 |  |

Koolituse läbinud reguleerija:

* Tunneb oma pädevuse piires liiklusalaseid õigusakte ja ohutusnõudeid  ning oskab temale vajaliku pädevuse piires liiklust reguleerida;
* Oskab kasutada vajalikke liikluskorraldus- ja reguleerimisvahendeid;
* Oskab oma pädevuse piires liiklust reguleerida „Liiklusseaduse“ § 8 lõikes 1 loetletud juhtudel;
* Teab liiklussüsteemi erinevate osadega seotud terminoloogiat;
* Teab liikluskorraldusega seotud põhimõtteid;
* Teab einevate liiklejagruppide eripärasusi ja oskab nendega arvestada;
* Mõistab liiklust kui süsteemi ja enda rolli selle süsteemi osana;
* Teab liikluse positiivset ja negatiivset mõju inimese elule
* Tegutseb liiklusohutust tagades, riske vältides ning tervist ja keskkonda säästes.

Reguleerija koolitus lõpeb teoreetiliste teadmiste kontrolliga. Eksami küsimuste arv: 10.  
Kursuse edukalt lõpetanule väljastame vormikohase tunnistuse.

**III PÄDEVAKOOLITUS**

* LS § 8 lõike 3 punktides 1–8 ja 11 nimetatud isikutele. Sama mis II pädevus + teeomaniku või haldusorgani poolt ajutiselt liiklust reguleerima määratud isik seoses teetöödega ja ettenähtud korras kooskõlastatud ürituste ajal või muudel juhtudel, kui liiklus on häiritud või tee on ajutiselt üldiseks liikluseks suletud.
* Osalejal peab olema arstitõend vähemalt B-kat. tasemel.
* Kirjeldus:võimalikke ettetulevaid liiklusolukordi on väga palju. Koolituse raames analüüsitakse tüüpilisemaid liiklusolukordi ürituste ajal ja arutletakse, millised on reguleerija võimalused tagada ohutus nendes olukordades. Sõnastatakse ühiselt ohutu liiklemise põhimõtted. Omandatakse märguannete kasutamisega seotud reeglid.

|  |  |  |
| --- | --- | --- |
| **Teema** | **Teoreetilise õppe tundide arv** | **Praktilise õppe maht** |
| Reguleerija õigused, kohustused ja turvalisus  - reguleerija tegevust reguleerivad õigusaktid ja nende sätted  - reguleerija ülesanded  - kohustuslik ja soovituslik reguleerija varustus, sealhulgas raadiosaatjate kasutamine  - ohud liikluses  - reguleerija turvalisus | 2 | - |
| Reguleerija käitumine ja suhtlemine  - hea reguleerija isikuomadused  - suhtlemine ja toimetulek erinevates liiklusolukordades  - konfliktide ennetamine ja lahendamine  - suhtlemine objektil töötavate inimestega | 1 | - |
| Reguleerimine  - reguleerija märguanded; ettevalmistus reguleerimiseks  - reguleerimiskoha valik  - liikluse reguleerimine avarii- ja teetöödel ning ristmikul  - liikluse reguleerimine teeületusel ning eriolukordades  - tegevus liiklusõnnetuse korral | 3 | 20 min/inimese kohta |
| Liikluskorralduse nõuded teetöödel  - erinevad liikluskorraldusvahendid ja nende kasutamine  - liikluskorraldusskeemide lugemine  - liikluskorralduse muutmine | 2 | - |
| KOKKU | 8 |  |

Koolituse läbinud reguleerija:

* Tunneb oma pädevuse piires liiklusalaseid õigusakte ja ohutusnõudeid  ning oskab temale vajaliku pädevuse piires liiklust reguleerida;
* Oskab kasutada vajalikke liikluskorraldus- ja reguleerimisvahendeid;
* Teab märguandeid ja nende kasutamisega seotud reegleid;
* Oskab oma pädevuse piires liiklust reguleerida „Liiklusseaduse“ § 8 lõikes 1 loetletud juhtudel;
* Mõistab, et peamised ohutu reguleerimise põhimõtted on õigete tähelepanekute tegemine, oludele vastava reageerimise valik, õigeaegsed ja piisavad märguanded;
* Oskab teha tähelepanekuid ümbritsevast liikluskeskkonnast;
* On välja töötanud isiklikud ohutu reguleerimise põhimõtted;
* Teab erinevate liiklejarühmade ja sõidukiliikidega (nt vähem kaitstud liiklejate, suurte sõidukite, eritalituse sõidukite jt) seotud ohtu suurendavaid tegureid;
* Omab valmidust reguleerimises ohutuse tagamiseks arvestama eripäradega, mis on seotud erinevate liiklejarühmade ja sõidukiliikidega;
* Mõistab, et alarmsõidukil on sisselülitatud helisignaali ja/või töötavate vilkurite puhul kiire, alarmsõiduk võib läheneda oluliselt suurema kiirusega kui antud hetkel lubatud on ning teab kuidas käituda kohtumisel eritalituse sõidukiga;
* Tegutseb liiklusohutust tagades, riske vältides ning tervist ja keskkonda säästes.

Reguleerija koolitus lõpeb teoreetiliste teadmiste kontrolliga. Eksami küsimuste arv: 15.  
Kursuse edukalt lõpetanule väljastame vormikohase tunnistuse.

**III PÄDEVAKOOLITUSE TÄIENDKOOLITUS**

|  |  |  |
| --- | --- | --- |
| **Teema** | **Teoreetilise õppe tundide arv** | **Praktilise õppe maht** |
| Reguleerija õigused, kohustused ja turvalisus  - reguleerija tegevust reguleerivad õigusaktid ja nende sätted  - kohustuslik ja soovituslik reguleerija varustus  - ohud liikluses  - reguleerija turvalisus | 1 | - |
| Reguleerija käitumine ja suhtlemine  - suhtlemine ja toimetulek erinevates liiklusolukordades  - konfliktide ennetamine ja lahendamine  - suhtlemine objektil töötavate inimestega | 1 | - |
| Reguleerimine  - reguleerija märguanded  - ettevalmistus reguleerimiseks  - reguleerimiskoha valik  - liikluse reguleerimine avarii- ja teetöödel  - liikluse reguleerimine ristmikul  - liikluse reguleerimine teeületusel  - liikluse reguleerimine eriolukordades  - tegevus liiklusõnnetuse korral | 2 | 20 min/inimese kohta |
| Kokku | 4 |  |

Täiendkoolituse läbinud reguleerija:

* Tunneb oma pädevuse piires liiklusalaseid õigusakte ja ohutusnõudeid  ning oskab temale vajaliku pädevuse piires liiklust reguleerida;
* Oskab kasutada vajalikke liikluskorraldus- ja reguleerimisvahendeid;
* Oskab oma pädevuse piires liiklust reguleerida „Liiklusseaduse“ § 8 lõikes 1 loetletud juhtudel;
* Teab rasketes tee- ja ilmastikuoludes sõiduki juhtimisega seotud ohte ja kuidas neid ohte on oma reguleerimisega võimalik vältida.
* Omab ülevaadet teede lõikumisalade ning raudteeülesõidukoha ületamisega seotud riskidest ja nende vältimise võimalustest;
* Oskab reguleerida liiklust raudtee, sõidutee ristumisel ja liiklusõnnetuse puhul
* Teab kuidas liiklusõnnetuse korral õigesti käituda ning tagada ohutuse
* Teab liiklusõnnetuse korral vale käitumise tagajärgi;
* Tegutseb liiklusohutust tagades, riske vältides ning tervist ja keskkonda säästes.

Reguleerija koolitus lõpeb teoreetiliste teadmiste kontrolliga. Eksami küsimuste arv: 15.  
Kursuse edukalt lõpetanule väljastame vormikohase tunnistuse.

LISA 1.  Reguleerija tunnistuse vorm

